hotchpotch/miracl-hf-unified huggingface dataset:
Natalija Pohrebnjak
Natalija Olehivna Pohrebnjak (, s. 19. helmikuuta 1988 Kupjansk, Harkovan alue) on ukrainalainen pikajuoksija, joka on erikoistunut 100 metrille.
Hän karsiutui alkuerissä Osakan MM-kilpailuissa 2007. Pekingin olympialaisissa 2008 ja Berliinin MM-kilpailuissa 2009 hän karsiutui puolivälierissä. Barcelonan EM-kilpailuissa 2010 hän selviytyi 100 metrillä välieriin ja juoksi 4 × 100 metrin viestissä toisen osuuden Ukrainan kultajoukkueessa. Daegun MM-kilpailuissa 2011 hän ei selviytynyt 100 metrin alkueristä jatkoon. Pikaviestissä hän juoksi toisen osuuden kolmanneksi sijoittuneessa Ukrainan joukkueessa. Vuosien 2011 ja 2013 kesäuniversiadeissa hän oli mukana 4 × 100 metrin viestin voittaneessa Ukrainan joukkueessa.
Pohrebnjak on juossut 60 metriä aikaan 7,21 s Zaporižžjassa 27. tammikuuta 2015, 100 metriä aikaan 11,09 s Kirovohradissa 30. heinäkuuta 2015 ja 200 metriä aikaan 22,75 s Kirovohradissa 31. heinäkuuta 2015.
Martynas Gecevičius
Martynas Gecevičius (s. 16. toukokuuta 1988 Vilna, Liettuan SNT, Neuvostoliitto) on liettualainen koripalloilija.
Gecevičius aloitti koripallon Šarūnas Marčiulionisin koripallokoulussa. Vuonna 2004 hän siirtyi pääsarjassa pelanneeseen BC Sakalaihin. Hän pelasi seurassa kaksi ja puoli kautta tehden kaudella 2006–2007 13,4 pistettä ottelua kohden. Tammikuussa 2007 Gecevičius siirtyi maan suurseuraan, BC Lietuvos Rytasiin. Seurassa hän voitti kauden Baltian liigan. Kaudella 2007–2008 Gecevičius pelasi ensimmäistä kertaa Euroliigassa. Vuosina 2006 ja 2008 hän voitti nuorten EM-hopeaa. Todellisen läpimurtonsa Gecevičius teki kaudella 2009–2010, jolloin hän teki Euroliigassa 14,2 pistettä ottelua kohden.
Kaudeksi 2011–2012 Gecevičius siirtyi Olympiakosiin, jonka paidassa hän voitti samana kautena Euroliigan mestaruuden. Seura voitti Euroliiga-mestaruuden myös kaudella 2012–2013, ja kauden päätyttyä Gecevičius palasi liettualaiseen Rytasiin.
Seksuaalinen viehätys
Seksuaalinen viehätys viittaa henkilön seksuaaliseen tai eroottiseen puoleensavetävyyteen.
Ihmisillä kumppanin valintaan vaikuttavat biologia, psykologia ja ympäristö. Seksuaalinen viehätysvoima näkyy sukupuolelle tyypillisten piirteiden korostamisena. Naisellisena tai miehekkäänä pidetyt käytös, eleet ja pukeutuminen vahvistavat seksuaalista vaikutelmaa. Viehätysvoimaa korostetaan flirttailulla.
Ansambel Roka Žlindre
Ansambel Roka Žlindre on slovenialainen folkyhtye. Se valittiin 21. helmikuuta 2010 edustamaan maata vuoden 2010 euroviisuihin kappaleella "Narodnozabavni rock" yhdessä rockyhtye Kalamarin kanssa. Slovenia ei selviytynyt laulukilpailun finaaliin jäätyään semifinaalissaan toiseksi viimeiseksi.
Ariza Makukula
Ariza Makukula (s. 4. maaliskuuta 1981 Kinshasa, Zaire) on portugalilainen jalkapalloilija. Nykyisen Kongon demokraattisen tasavallan alueella syntyneen Makukulan isä on kongolainen ja äiti portugalilainen. 192 senttimetriä pitkän Makukulan pelipaikka on hyökkääjä. Hän edustaa turkkilaista Kayserisporia lainasopimuksella portugalilaisesta Benficasta.
Makukula on edustanut ammattilaisuransa aikana myös Vitóriaa ja Marítimoa Portugalissa, Salamancaa, Léganesia, Valladolidia, Sevillaa ja Gimnàsticia Espanjassa, Nantesia Ranskassa ja Boltonia Englannissa.
Portugalin A-maajoukkueessa Makukula pelasi ensimmäisen ottelunsa vuonna 2007. Hänet nimettiin alustavaan joukkueeseen 2010 MM-kisoihin, mutta jäi varamiehen rooliin.
Jelizaveta Bryzhina
Jelizaveta Bryzhina (, s. 28. marraskuuta 1989) on ukrainalainen pikajuoksija.
Hän voitti 200 metrin hopeaa alle 20-vuotiaiden EM-kilpailuissa 2007 ajalla 23,66 s. Torinon sisäratojen EM-kilpailuissa 2009 hän karsiutui 60 metrin alkuerissä. Barcelonan EM-kilpailuissa 2010 hän sai hopeaa 200 metrillä ennätyksellään 22,44 ja juoksi 4 × 100 metrin viestissä ankkuriosuuden Ukrainan kultajoukkueessa. Daegun MM-kilpailuissa 2011 hän selviytyi 200 metrillä välieriin, joissa hän ei kuitenkaan päässyt maaliin asti. Saman vuoden Shenzenin universiadeissa hän sai kultaa 4 × 100 metrin viestissä.
Bryzhina juoksi Lontoon olympialaisissa ankkuriosuuden Ukrainan pikaviestijoukkueessa, joka sai pronssia maansa ennätysajalla 42,04. 200 metrillä hän karsiutui välierissä. Moskovan MM-kilpailuissa 2013 hän selviytyi 200 metrillä välieriin, mutta antoi kisoissa positiivisen dopingnäytteen ja sai kahden vuoden kilpailukiellon.
Hänen 60 metrin ennätyksensä on 7,37 s, jonka hän juoksi Sumyssa 18. helmikuuta 2009. 100 metriä hän on juossut aikaan 11,44 s Kiovassa 19. kesäkuuta 2007 ja 200 metriä aikaan 22,44 s Barcelonassa 31. heinäkuuta 2010.
Hänen vanhempansa ovat Olga Bryzgina ja Viktor Bryzgin.
Capucho
Capucho (oik. Nuno Fernando Gonçalves da Rocha, s. 21. helmikuuta 1972 Barcelos, Portugali) on portugalilainen entinen jalkapalloilija. 180 senttimetriä pitkän Capuchon pelipaikka oli laitalinkki.
Capucho edusti ammattilaisuransa aikana Gil Vicenteä (1990–1992), Sportingia (1992–1995), Vitóriaa (1995–1997), Portoa (1997–2003), skotlantilaista Rangersia (2003–2004) ja espanjalaista Celta Vigoa (2004–2005). Portugalin A-maajoukkueessa hän pelasi vuosina 1996–2002 34 ottelua ja teki niissä kaksi maalia. Capucho oli mukana maajoukkueessa muun muassa olympialaisissa 1996, EM-kisoissa 2000 ja MM-kisoissa 2002.
Naisten Kymppi
Naisten Kymppi on vuosittain Helsingissä järjestettävä naisille suunnattu kuntoilutapahtuma. Lenkkireitti on pituudeltaan noin 10 kilometriä, eikä ajanottoa tai juoksunumeroita ole. Naisten Kymppi on Suomen Urheiluliiton omistama tapahtuma, jonka tuotto käytetään nuorten liikuntaharrastusten tukemiseen. Tapahtuman yhteydessä toimii aktiivinen tapahtumatori, jossa yhteistyökumppanit tuovat esille brändejään. Myös tapahtuma-alueen lavalla on paljon ohjelmaa, kuten artisteja, puhujia ja jumpanvetäjiä. Lisäksi reitin varrelta löyty useita esiintyjiä viihdyttäen lenkille osallistuvia naisia.
1980-luvun alussa joukko säännöllisesti yhdessä lenkkeileviä naisia sai idean kehittää ei-niin-vakavamielisen juoksutapahtuman. Vuonna 1984 naiset pyysivät luvan 1,5 kilometriä pitkän radan tekemiseen Kaivopuistoon. Ensimmäiseen Naisten Kymppiin osallistui 368 juoksijaa.
Marraskuussa 1988 Naisten Kymppi ja naisten perustama JuoksuAika ry siirtyivät Suomen Urheiluliiton omistukseen. Tapahtuman kehittäneet naiset jatkoivat tapahtuman järjestäjinä IloMetri Oy -yrityksen kautta.
Vuonna 1990 Naisten Kymppiin osallistui ennätykselliset 32 000 naista. Vuonna 1993 tapahtuma juostiin viimeistä kertaa Kaivopuistossa. Vuosina 1994–1998 lähtö tapahtui Helsingin Olympiastadionilta. Tämän jälkeen tapahtuma siirtyi Töölön Kisahalliin ja Mäntymäen kentälle.
Naisten Kympin suosio notkahti hetkellisesti 2000-luvun alkupuolella, mutta lähti jälleen uuteen nousuun 2008. Tämän jälkeen osallistujamäärät ovat kasvaneet tasaisesti joka vuosi. Vuonna 2013 tapahtuma vietti näyttävästi 30-vuotisjuhlavuotta ja keräsi liki 20 000 naista ja tyttöä Naisten Kympille.
Mannheimin yliopisto
Mannheimin yliopisto (saks. "Universität Mannheim") on yliopisto saksalaisessa Mannheimin kaupungissa Baden-Württembergissä. Yliopisto on perustettu vuonna 1967 ja se on yksi Saksan nuorimmista yliopistoista. Yliopiston päärakennus on barokkilinna Schloss Mannheim.
Perustamisvuodestaan 1967 huolimatta Mannheimin yliopiston perinteiden katsotaan juontuvan vaaliruhtinas Karl Theodorin vuonna 1763 perustamasta tiedeakatemiasta "Kurpfälzische Akademie der Wissenschaften". Nyky-yliopisto koostuu viidestä tiedekunnasta ja siellä opiskelee noin 12 000 opiskelijaa.
Iryna Štanhjejeva
Iryna Štanhjejeva (, s. 8. helmikuuta 1982) on ukrainalainen pikajuoksija.
Hän karsiutui 60 metrin alkuerissä Birminghamin sisäratojen EM-kilpailuissa 2007. Saman vuoden Osakan MM-kilpailuissa hän karsiutui 200 metrin puolivälierissä.
Hänen 60 metrin ennätyksensä on 7,24 s, jonka hän juoksi Zaporižžjassa 29. tammikuuta 2004. 100 metriä hän on juossut aikaan 11,31 s Donetskissa 7. toukokuuta 2005 ja 200 metriä aikaan 22,72 s Jaltalla 13. kesäkuuta 2007.
Rui Jorge
Rui Jorge (oik. Rui Jorge de Sousa Dias Macedo de Oliveira, s. 27. maaliskuuta 1973 Vila Nova de Gaia, Portugali) on portugalilainen jalkapalloilija, joka on päättänyt uransa. Pelipaikaltaan hän oli vasen laitapuolustaja.
Rui Jorge pelasi koko ammattilaisuransa Portugalissa edustaen Rio Avea (1991–1992), Portoa (1992–1998), Sportingia (1998–2005) ja Belenensesiä (2005–2006). Portugalin A-maajoukkueessa hän pelasi 45 ottelua vuosina 1994–2004 ja teki yhden maalin. Rui Jorge oli mukana maajoukkueessa muun muassa olympialaisissa 1996, EM-kisoissa 2000, MM-kisoissa 2002 ja EM-kisoissa 2004.
Technische Universität Dresden
Technische Universität Dresden (TUD, suom. Dresdenin teknillinen yliopisto) on Dresdenissä sijaitseva teknillinen yliopisto. Se on lähes 37 000 opiskelijallaan Saksin osavaltion suurin yliopisto ja koko Saksan suurin teknillinen yliopisto.
Technische Universität Dresden on ainoa saksalaisen TU9-yliopistoryhmän jäsen entisen Itä-Saksan alueelta. Yliopiston historia alkaa vuodesta 1828, jolloin perustettiin "Technische Bildungsanstalt zu Dresden". Nykyisen nimensä yliopisto sai vuonna 1961.
Olena Tšebanu
Olena Tšebanu (, s. 4. tammikuuta 1981) on ukrainalainen pikajuoksija.
Hän oli 200 metrin seitsemäs Göteborgin EM-kilpailuissa 2006 ajalla 23,63 s. Seuraavan vuoden Osakan MM-kilpailuissa hän karsiutui puolivälierissä.
Hänen 60 metrin ennätyksensä on 7,46 s, jonka hän juoksi Zaporižžjassa 24. tammikuuta 2007. 100 metriä hän on juossut aikaan 11,42 s Kiovassa 14. kesäkuuta 2006 ja 200 metriä aikaan 22,97 s Málagassa 29. kesäkuuta 2006. Barcelonan EM-kilpailuissa 2010 hän juoksi 4 × 100 metrin viestissä alkuerissä, ja sai kultamitalin kun toisella kokoonpanolla juossut Ukrainan joukkue voitti loppukilpailun.
Adil Chihi
Adil Chihi (, s. 21. helmikuuta 1988 Düsseldorf, Länsi-Saksa) on saksalais-marokkolainen jalkapalloilija, pelipaikaltaan hyökkääjä. Hän on edustanut muun muassa Saksassa Kölniä ja FSV Frankfurtia sekä Englannissa Fulhamia.
Chihi aloitti jalkapalloilun viisivuotiaana Saksassa Tannenhofissa. Sittemmin hän kävi pelaamassa juniori vuosina myös Düsseldorferissa ja Fortuna Düsseldorfissa. Vuonna 2004 Chihi siirtyi Kölnin nuorten joukkueeseen, josta hän siirtyi pelaamaan joukkueen reserveihin kaudella 2005–2006.
Kesällä 2006 Chihi allekirjoitti ensimmäisen ammattilaissopimuksen Kölnin kanssa vuoteen 2011 asti.
Unstoppable Force
Unstoppable Force on speed metal-yhtye Agent Steelin vuonna 1987 julkaistu toinen studioalbumi, jonka julkaisi Combat Records. Tämä oli viimeinen albumi, jolla yhtyeen molemmat perustajajäsenet, Cyriis ja Profus, soittivat yhdessä. Yhtye hajosi seuraavana vuonna ja koottiin uudelleen vasta vuonna 1998 uuden laulajan voimin. Century Media julkaisi albumin uudelleen vuonna 1999 yhdessä Mad Locust Risingin neljän kappaleen kanssa.
Have You Ever Seen the Rain?
Have You Ever Seen the Rain? on yhdysvaltalaisen Creedence Clearwater Revivalin musiikkikappale, joka julkaistiin joulukuussa 1970 yhtyeen toiseksi viimeisellä albumilla "Pendulum". Tyyliltään rauhallinen kappale on yleisesti yksi yhtyeen tunnetuimmista. Singlenä kappale ilmestyi tammikuussa 1971. Samalla singlellä julkaistiin kappale ”Hey Tonight”, ja CCR:lle tyypillisesti kumpikaan kappaleista ei ollut varsinainen a- tai b-puoli.
Yhdysvalloissa ”Have You Ever Seen the Rain?” nousi singlelistan (Billboard) sijalle 8 ja Britanniassa sijalle 36. Yhdysvalloissa sijoitukseen laskettiin mukaan myös singlen toinen puoli ”Hey Tonight”.
Laulu on tavallisuudesta poikkeamattomasti laulaja-kitaristi John Fogertyn käsialaa.
Sanoituksen on tulkittu viittaavan Vietnamin sotaan, ja siinä mainittavaa veden satamista aurinkoisena päivänä, on pidetty vertauskuvana pommien tippumiselle taivaalta. Toisen teorian mukaan kappale kertoo John Fogertyn ajatuksista hänen veljensä Tom Fogertyn lähestyvään lähtöön CCR:stä. Tom erosi yhtyeestä vuoden 1971 alussa, samoihin aikoihin kuin single julkaistiin.
Kappaleesta on tehty lukuisia covereita, joista tunnetuin lienee Bonnie Tylerin vuonna 1983 levyttämä versio, joka nousi Britanniassa listan sijalle 47. 
Muita tunnettuja esittäjiä, jotka ovat levyttäneet laulun, ovat muun muassa Boney M., Rod Stewart, Smokie, Ramones ja Rise Against.
Myös suomenkielisiä käännösversioita on useita. Ensimmäisenä sen levytti Fredi vuonna 1976 nimellä ”Sataa”. Sanoituksesta vastasi Vexi Salmi. Käännösversion ovat äänittäneet myös Maukka & Vallilan vangit (”Oletko koskaan nähnyt traktoria”, 1980) ja Vesa Juvonen (”Näätkö sateen laantuvan”, 1993).
A-puoli
B-puoli
Yölinjalla: Selviytyjän käsikirja
Yölinjalla: Selviytyjän käsikirja on Pekka Saurin vuonna 2004 julkaisema kirja. Kirjaan Sauri on koonnut Yleisradion vuosina 1986–2002 lähetetyn radio-ohjelman "Yölinjan" käsitellyimpiä aiheita. Aiheista Sauri on kirjoittanut toimenpideohjeita, miten hakea ongelmaan apua. Kirjan aiheet on luokiteltu aakkosjärjestykseen.
Seth Holt
Seth Holt (1923, Palestiina – 14. helmikuuta 1971, Lontoo) oli brittiläinen elokuvaohjaaja . Hän aloitti assistenttina Ealingin studioilla. Hän suoritti tutkinnot ensin leikkaajaksi vuonna 1949, tuottajaksi 1955 ja lopulta ohjaajaksi 1958. 
Holt ohjasi monia merkittäviä näyttelijöitä, tunnetuin lienee Bette Davis. Hammer Film Productionsille hän ohjasi elokuvan "Pelon tunne", joka olikin vakuuttava näyttö hänen ja ensikertalaisen Susan Strasbergin taidoista.
Holtin ura tosin jäi lyhyeksi hänen kuollessaan jo vuonna 1971 kesken elokuvan "Blood from the Mummy´s tomb" kuvausten.
Salainen agentti 86 (elokuva)
Salainen agentti 86 () on yhdysvaltalainen toimintakomediaelokuva vuodelta 2008. Se pohjautuu samannimiseen 1960-luvun televisiosarjaan.
Nesna
Nesna on kunta Nordlandin läänissä Norjassa. Kunnan keskuksena on Nesnan kylä.
Nesnan kunta perustettiin 1. tammikuuta 1838. Dønnan kunta erotettiin siitä 1. heinäkuuta 1888. Nesnan kunta koostuu kolmesta saaresta (Tomma, Hugla (jonka asukkaat tuntevat nimellä "Hugløy"), and Handnesøya) sekä yhdestä niemimaasta joka on myös nimeltään Nesna. Tammikuussa 2013 tehdyn väestönlaskennan mukaan Nesnan kunnassa oli 1 875 asukasta.
Nesnassa on satama, johon Coastal Expressin laiva pysähtyy kahdesti päivässä. Myös läänin koulutuksellinen keskus, Nesna University College, sijaitsee kunnassa.
MetNet
MetNet on Ilmatieteen laitoksen, venäläisen Lavotškinin ja Venäjän Avaruustutkimuslaitoksen (IKI) yhteistyöhanke, jonka tavoitteena on toimittaa Marsiin kevyt laskeutumisalus ja pinta-asema. Sen tieteellisenä päämääränä on Marsin meteorologinen tutkimus. Prototyypin koelennon piti tapahtua vuonna 2011 venäläisen Phobos-Grunt-luotaimen mukana, mutta se jätettiin pois kyydistä tilanpuutteen vuoksi. Tämä pelasti prototyypin, sillä Phobos-Grunt tuhoutui.
MetNet-nimi kertoo tavoitteen: lähettää Marsin pinnalle useita - jopa kymmeniä - samanaikaisesti toimivia pinta-asemia, jotka muodostavat laajan mittausverkoston. Niiden keräämä data linkitetään Maahan Marsia kiertävän satelliitin avulla.
Avishai Margalit
Avishai Margalit (s. 1939) on israelilainen filosofi. Hän työskentelee professorina Institute for Advanced Studyssa Princetonissa Yhdysvalloissa sekä Jerusalemin heprealaisessa yliopistossa.
Margalit on kirjoittanut teoksessaan "On Compromise and Rotten Compromise" kompromissin välttämättömyydestä politiikassa, sillä pahan välttäminen on tärkeämpää kuin ihanteen saavuttaminen. Hänen näkemyksensä on, että kompromissin torjuminen on Lähi-idän rauhan suurin este.
Sinfonia nro 5 (Vaughan Williams)
Ralph Vaughan Williams sävelsi viidennen sinfoniansa vuosina 1938–1943. Teoksessaan hän luopuu neljännen sinfoniansa väkivaltaisesta dissonanssista ja siirtyy aiemman Pastoraalisinfoniansa romanttisempaan tyyliin. Monet sinfonian teemoista ovat peräisin säveltäjän oopperasta "The Pilgrim's Progress", joka silloin oli vielä kesken.
Sinfonia on nimellisesti D-duurissa. Siinä on kuitenkin pitkiä jaksoja, joissa musiikki on C-duurissa tai samanaikaisesti C- ja D-duurissa. Teos on sävelletty piccololle, kahdelle huilulle, oboelle, englannintorvelle, kahdelle klarinetille, kahdelle fagotille, kahdelle käyrätorvelle, kahdelle trumpetille, kolmelle pasuunalle, patarummuille ja jousille.
Teos kantaesitettiin 24. kesäkuuta 1943 Proms-konsertissa Lontoon Royal Albert Hallissa. Sen esitti säveltäjän itsensä johtama Lontoon filharmoninen orkesteri.
Vaughan Williams omisti sinfoniansa "ilman lupaa Jean Sibeliukselle". Adrian Boult kuitenkin varmisti luvan. Sibelius kuuli teoksen Tukholmassa Malcolm Sargentin johtamana. Hän kirjoitti olevansa omistuksesta ylpeä ja kiitollinen.
Peter Jehle
Peter Jehle (s. 22. tammikuuta 1982 Schaan) on liechtensteinilainen jalkapallomaalivahti. Hän edustaa Sveitsin liigajärjestelmän korkeimmalla tasolla pelaavaa FC Vaduzia. Lisäksi Jehle on Liechtensteinin maajoukkueen ykkösmaalivahti.
Jehlen kasvattajaseura on sveitsiläinen FC Schaan. Jehle on ennen Vaduziin siirtymistä pelannut myös Grasshopperissa, FC Boavistassa ja FC Toursissa.
Maajoukkuedebyyttinsä Jehle teki vain 16-vuotiaana ottelussa Azerbaidžania vastaan. Vuodesta 1998 kestäneellä maajoukkueurallaan Jehle on edustanut Liechtensteiniä 116 maaottelussa.
Pali Blues Soccer Club
Pali Blues on vuonna 2008 perustettu yhdysvaltalainen naisjalkapalloseura. Seura pelaa Yhdysvaltojen ja Kanadan toiseksi korkeimmalla sarjatasolla W-Leaguen läntisessä konferenssissa. Pali Bluesin kotipaikka on Pacific Palisades Los Angelesissa.
Pali Blues voitti heti ensimmäisellä kaudellaan 2008 sekä konferenssinsa että pudotuspeleissä W-Leaguen mestaruuden. Se uusi molemmat voittonsa myös kaudella 2009.
Oboekonsertto (Vaughan Williams)
Ralph Vaughan Williams sävelsi oboekonserttonsa a-mollissa vuonna 1944. Työ alkoi heti viidennen sinfonian valmistuttua. Säveltäjä myös käyttää teoksessaan teemoja, jotka alun perin tarkoitettiin kyseistä sinfoniaa varten. Konsertto sävellettiin Léon Goossensille, joka kantaesittikin teoksen Liverpoolissa 30. syyskuuta 1944.
Lee Jung-soo
Lee Jung-soo (; s. 8. tammikuuta 1980 Gimhae) on eteläkorealainen jalkapalloilija, pelipaikaltaan keskuspuolustaja. Hän edustaa japanilaista Kashima Antlersia. Sitä ennen Lee on pelannut mm. Suwon Samsung Bluewings FC:ssä, jonka mukana hän voitti sekä Etelä-Korean liigan että maan liigacupin. Lee on pelannut maajoukkueessa 26 ottelua ja tehnyt niissä kolme maalia.
Chariots (täsmennyssivu)
Chariots voi viitata seuraaviin:
Aino Turtiainen-Visala
Aino Turtiainen-Visala (s. 13. kesäkuuta 1960 Punkaharju) on Fazerin konserttitoimiston toimitusjohtaja. Hän on opiskellut Helsingin yliopistossa muun muassa viestintää ja työskennellyt 1980 Yleisradiossa Radion kamarikuoron sihteerinä.
Turtiainen-Visalan puoliso on professori Arto Visala.
Amber Sainsbury
Amber Sainsbury (s. 28. elokuuta 1978) on uusiseelantilainen näyttelijä.
Chariots (suomalainen gospelyhtye)
Chariots on suomalainen gospelyhtye, joka perustettiin vuonna 1986. Yhtyeessä on noin neljäkymmentä jäsentä, ja se koostuu kuorosta, big bandistä ja komppiryhmästä.
Digitaaliset oikeudet
Digitaaliset oikeudet on termi jolla viitataan yksilöiden oikeuksiin liittyen tietokoneen tai minkä tahansa sähköisen laitteen tai viestintävälineen käyttöön. Termiä käytetään erityisesti kuvaamaan olemassa olevien oikeuksien, kuten yksityisyydensuojan tai sananvapauden, toteutumista uusien viestintäteknologioiden, lähinnä internetin, yhteydessä.
Internetiin liittyen on tunnistettu useita ihmisoikeuksia. Näihin kuuluvat ilmaisunvapaus, tiedon suojaaminen ja yksityisyys sekä järjestäytymisvapaus. Lisäksi internetin yhteydessä on tunnistettu oikeus koulutukseen ja monikielisyyteen, kuluttajaoikeudet ja oikeus kehittymiseen. Ihmisoikeuksia on pidetty puuttuvana linkkinä internetin teknologialähtöisen ja arvolähtöisen tarkastelun välillä.
Roland Wiik
Roland Wiik (22. maaliskuuta 1915 – 8. lokakuuta 1976) oli suomalainen jalkapalloilija ja valmentaja.
Wiik pelasi HIFK:n maalivahtina mestaruussarjaa hopeaan päättyneillä kausilla 1934 ja 1935. Hän pelasi yhteensä kuusi pääsarjaottelua. Pelaajauran jälkeen Wiik valmensi muun muassa HIFK:a koko 1950-luvun. Hän nosti seuran Suomensarjasta takaisin pääsarjatasolla ja voitti HIFK:n peräsimessä Suomen mestaruuden 1959.
Wiik toimi myös muun muassa Suomen naisten maajoukkueen kakkosvalmentaja 1973.
Paras elokuvamusiikki (MTV Movie Awards)
Alapuolella näkyy MTV Movie Awards -palkintogaalan voittajat kategoriassa Paras elokuvamusiikki. Tätä palkintoa on jaettu vuodesta 1992 lähtien. Sitä ei kuitenkaan jaettu vuosina 2000-2008 eikä vuoden 2010 palkintogaalassa.
Ayr
Ayr () on noin 47 000 asukkaan kaupunki Lounais-Skotlannissa Ayr-joen suulla. Se on Etelä-Ayrshiren alueen suurin asutuskeskus ja hallinnollinen pääkaupunki.
Ayrissa on ollut asutusta ainakin keskiajalta lähtien. 1100-luvun lopulla kuningas Vilhelm Leijona rakennutti Ayr-joen suulle linnan, jonka ympärille kaupunki alkoi muodostua. Ayr on historiansa aikana säilynyt miltei jatkuvasti vilkkaana satamakaupunkina, vaikka kaupunki ei 1800-luvulla juurikaan teollistunut.
Pohjoisessa Ayriin liittyy saumattomasti Prestwickin kaupunki, joka on tunnettu etenkin golf-kentistään ja Glasgow Prestwickin lentoasemasta.
Rhythmbox
Rhythmbox () on musiikin soitto- ja hallintaohjelma GNOMElle. Rhythmboxissa on pitkälle kehittyneet soittolistojen hallinta- ja hakuominaisuudet. Rhythmboxin käyttöliittymä yksinkertainen ja selkeä muiden Gnome-ohjelmien tapaan. Rhythmbox osaa keskustella useiden kannettavien musiikkisoittimien kanssa suoraan ja hakea levyjen tietoja internetistä. Rhythmboxista käsin pystyy toistamaan Magnatune-, Ubuntu Onen ja Jamendo-musiikkisivustojen tarjontaa.
Softball olympialaisissa
Softball on järjestetty olympialaisissa neljä kertaa, vuoden 1996 kesäolympialaisista lähtien. Laji on järjestetty ainoastaan naisille.
11. heinäkuuta 2005 KOK päätti äännestyksellä, että baseball ja softball pudotetaan pois vuoden 2012 kesäolympialaisista. Tämä päätös vahvistettiin 9. helmikuuta 2006. KOK:n kokouksessa elokuussa 2009 päätettiin, että kyseiset lajit eivät ole mukana myöskään vuoden 2016 kesäolympialaisissa. Laji on jälleen mukana kesäolympialaisissa 2020.
Parhaiten menestynyt maa softballissa on Yhdysvallat kolmella kullallaan ja yhdellä hopeallaan. Yhdysvallat ja Australia ovat voittaneet mitalin joka kerta kun softball on ollut mukana olympialaisten ohjelmassa.
Nokia Morph
Nokia Morph oli Nokian matkapuhelinkonsepti. 25. helmikuuta 2008 The Museum of Modern Artissa New Yorkissa julkaistu konsepti perustui Nokia Research Centerin ja Cambridgen yliopiston Nanoscience Centerin tutkimustyöhön. Konsepti oli esillä museon "Design and The Elastic Mind" -näyttelyn osiossa.
Ei-toimivan konseptipuhelimen avulla oli tarkoitus esitellä nanoteknologian mahdollisuuksia tulevaisuuden kulutuselektroniikassa. Puhelin oli tarkoitettu taivuteltavaksi eri muotoihin. Se sisältäisi läpinäkyvää elektroniikkaa ja sen itsestään puhdistuva pinta toimisi aurinkoenergian kerääjänä akun lataamista varten. Morph ei edennyt tuotantoon.
Annemarie Eilfeld
Annemarie Eilfeld (s. 2. toukokuuta 1990 Wittenberg, Saksi-Anhalt) on saksalainen laulaja ja lauluntekijä. Hän kilpaili Saksan Deutschland sucht den Superstar -ohjelmassa vuonna 2009.
Vuonna 2009 hän osallistui Saksan Idolsiin, eli Deutschland sucht den Superstariin, jota esitetään RTL-kanavalla. Kisassa hän sijoittui kolmanneksi. Kesäkuusta 2009 asti Eilfeld on vieraillut saksalaisessa suositussa sarjassa Gute Zeiten, schlechte Zeiten. Hän on kiertänyt Saksaa LaMie-yhtyeensä kanssa, joka perustettiin vuonna 2008. Syyskuussa 2009 Eilfeld teki levytyssopimuksen X-Cell Recordsin kanssa.
14. toukokuuta 2010 Eilfeld julkaisi ensimmäisen singlensä, nimeltään "Animal Instinct". Hän julkaisi singlen uudella taiteilijanimellään Annemie.Annemarie Eilfeldin kotisivut
Koripallon Pohjoismaiden-mestaruusturnaus
Koripallon Pohjoismaiden-mestaruusturnaus on Pohjoismaiden välinen koripallokilpailu, jota on järjestetty vuodesta 1962 lähtien. Naisille turnaus on järjestetty vuodesta 1965 lähtien.
Ricardo Osorio
Ricardo Osorio (s. 30. maaliskuuta 1980 Huajuapan de León) on meksikolainen jalkapallopuolustaja. Hän pelasi Meksikon maajoukkueessa 82 ottelua ja teki niissä yhden maalin.
Saksan MM-kilpailuissa 2006 Osorio pelasi alusta loppuun Meksikon kaikki neljä ottelua.
Viktorija Moltšanova
Viktorija Moltšanova (, s. 26. toukokuuta 1982) on ukrainalainen pituushyppääjä.
Hän karsiutui Göteborgin EM-kilpailuissa 2006, Berliinin MM-kilpailuissa 2009 ja Dohan sisäratojen MM-kilpailuissa 2010.
Hänen ennätyksensä on 682 cm, jonka hän hyppäsi Jaltalla 4. kesäkuuta 2009. Sisäradoilla hän on hypännyt 681 cm Harkovassa 19. tammikuuta 2005. Kolmiloikkaa hän on hypännyt ulkoradoilla 13,60 m Harkovassa 17. toukokuuta 2003 ja sisäradoilla 13,50 m Harkovassa 27. joulukuuta 2003.
Citroën C-Zero
Citroën C-Zero on Citroënin vuodesta 2011 lähtien valmistama pieni sähköauto. C-Zeron kanssa teknisesti samankaltaisia malleja ovat Peugeot iOn ja Mitsubishi i-MiEV.
Vuoden 2011 Euro NCAP -kolaritestistä C-Zero sai tulokseksi neljä tähteä viidestä.
English National Ice Hockey League
English National Hockey League on Ison-Britannian jääkiekkossa kolmas sarjataso. Sarja perustettiin vuonna 1996 ja se korvasi British National Leaguen vuonna 2005. Sarja on jaettu maantieteellisesti kahteen konfrenssiin (etelä ja pohjoinen) ja etelän konfrenssien sisällä kahteen divisioonaan. Sarjassa pelaa 23 joukkuetta Englannista, Skotlannista ja Walesista.
Mikä tahansa joukkue saa pukea peliin kaksi (2) "non-UK trained" (britannian ulkopuolella kasvanutta) pelaajaa, mutta näistä kahdesta vain toinen saa olla missään vaiheessa kentällä. Toinen voi pelata, mikäli "non-UK trained" pelaaja kärsii joukkuerangaistusta. "UK trained"-statuksen saa pelaaja, joka on pelannut vähintään kaksi (2) kautta alle 19 vuotiaiden kiekkosarjoissa Isossa-Britanniassa.
Konfrenssien sisällä divisioonan 1 viimeinen putoaa divisioonaan 2, kun taas divisioonan 2 voittaja nousee divisioonaan 1. Lisäksi molemissa konfrensseissa pelataan nousukarsinta divisioonan 1 toiseksi viimeisen ja divisioonan 2 kakkosen välillä.
Havergal Brian
William Havergal Brian (29. tammikuuta 1876 Dresden, Staffordshire – 28. marraskuuta 1972 Shoreham-by-Sea, Sussex) oli pitkälti itseoppinut brittiläinen säveltäjä ja musiikkiarvostelija. Hän teki luovaa työtä yli 80 vuoden ajan; hänen teostensa joukossa on 32 sinfoniaa ja oopperoita. Näistä suurin osa jäi esittämättä säveltäjän elinaikana. Brian on kuitenkin saanut tunnustusta kuolemansa jälkeen. Hänen teoksistaan maineikkain on ensimmäinen sinfonia, lisänimeltään "Goottilainen" (1919–1927), joka kestää lähes kaksi tuntia ja vaatii valtaisan esittäjistön. Teos kantaesitettiin vasta vuonna 1961.
Brian kuuli sinfoniamusiikkiaan esitettävän ensimmäistä kertaa vuonna 1954, jolloin hän oli jo 78-vuotias. Muutaman vuoden kestänyt tauko sävellystyöstä edelsi Brianin uran tuotteliainta jaksoa (1948–1968), jonka aikana valmistui muun muassa 27 sinfoniaa ja neljä oopperaa. Viimeinen sinfonia valmistui lokakuussa 1968, kun säveltäjä oli 92-vuotias.
Lars Jacobsen
Lars Christian Jacobsen (s. 20. syyskuuta 1979 Odense, Tanska) on tanskalainen jalkapalloilija. Hän pelasi seuratasolla kotimaansa lisäksi Saksassa, Englannissa ja Ranskassa ja oli pelipaikaltaan oikea laitapuolustaja.
Jacobsen aloitti uransa vuonna 1996 Odense Boldklubista, jossa hän pelasi kauteen 2001–2002 asti. Otteluita kuuden kauden aikana kertyi yhteensä 112 ja maaleja kaksi. Tämän jälkeen hän on edustanut saksalaisseuroja Hamburgia ja Nürnbergiä sekä toista tanskalaisseuraa Kööpenhaminaa.
Elokuussa 2008 hän teki yksivuotisen sopimuksen englantilaisseura Evertonin kanssa. Hän kuitenkin menetti suurimman osan ensimmäisestä kaudestaan loukkaantumisen takia ja teki ensiesiintymisensä valioliigassa vasta 21. maaliskuuta 2009 ottelussa Portsmouthia vastaan.
29. kesäkuuta 2009 Jacobsen siirtyi samassa sarjassa pelanneeseen Blackburniin kaksivuotisella sopimuksella. Jacobsen debytoi Rovers-paidassa elokuussa Manchester Cityä vastaan. Peliaika seurassa jäi kuitenkin vähiin, sillä Jacobsenin edellä peluutuksessa olivat Míchel Salgado ja Pascal Chimbonda. Keväällä 2010 Jacobsen sanoi haluavansa lisää vastuuta seurassa. Hän kuitenkin jatkoi joukkueessa kaudelle 2010/11, mutta pelasi vain yhden ottelun elokuussa ja siirtoikkunan viimeisenä päivänä 2010 hän siirtyi West Ham Unitediin. West Hamissa Jacobsen esiintyi 24 ottelussa joukkueen pudotessa kauden päätteeksi Valioliigasta. Kauden jälkeen seura vapautti tanskalaisen sopimuksestaan.
Syyskuussa 2011 Jacobsenin uutisoitiin siirtyvän ranskalaisseura AS Saint-Étienneen. Tanskalaispuolustajan siirto ei kuitenkaan lopulta toteutunut, vaan hän päätti jatkaa uraansa kotimaassaan FC Kööpenhaminan joukkueessa.
John Scarlett
Sir John McLeod Scarlett (s. 18. elokuuta 1948) oli Secret Intelligence Servicen eli Yhdistyneen kuningaskunnan ulkomaan tiedustelupalvelun MI6:n johtaja vuosina 2004–2009.
Scarlett sai koulutuksen Epsom Collegessa Surreyssa sekä Magdalen Collegessa Oxfordin yliopistossa. Hänellä on arvosana historiassa ja hän puhuu sujuvasti ranskaa ja venäjää. Hän on työskennellyt Moskovassa, Nairobissa ja Pariisissa. Hänelle annettiin Britanniassa johtava rooli WTC-iskujen jälkeisessä tiedustelussa.
Oleksandra Stadnjuk
Oleksandra Oleksandrivna Stadnjuk (, s. 16. huhtikuuta 1980 Tšerkasy) on ukrainalainen pituushyppääjä ja kolmiloikkaaja.
Hän karsiutui pituushypyssä Helsingin MM-kilpailuissa 2005, Osakan MM-kilpailuissa 2007 ja Pekingin olympialaisissa 2008. Moskovan sisäratojen MM-kilpailuissa 2006 hän oli kolmiloikan seitsemäs tuloksella 14,34 m.
Hänen pituushyppyennätyksensä on 675 cm, jonka hän hyppäsi Haniassa 9. kesäkuuta 2007. Sisäradoilla hän on hypännyt 664 cm Kiovassa 13. tammikuuta 2006. Kolmiloikkaa hän on hypännyt ulkoradoilla 14,20 m Jaltalla 7. kesäkuuta 2008 ja sisäradoilla 14,34 m Moskovassa 11. maaliskuuta 2006.
Arsèguel
Arsèguel on kunta Alt Urgellin comarcassa, Lleidan maakunnassa, Katalonian itsehallintoalueella, Espanjassa. Kunnan pinta-ala on 10,6 neliökilometriä ja asukkaita siellä on 79 (2015). Väestötiheys on 7,6 as./km². Väestöstä 10,8 prosenttia on 0–14-vuotiaita, 67,7 % on 15–64-vuotiaita ja loput 21,5 % yli 65-vuotiaita.
Arsèguelin naapurikunnat ovat El Pont de Bar pohjoisessa ja idässä, Cava etelässä, Alàs i Cerc lännessä sekä Les Valls de Valiran kuntaan kuuluva erillinen Bescaranin alue luoteessa. Arsèguelista on matkaa Lleidaan 147 kilometriä.
Kunnan alueella sijaitsevia nähtävyyksiä ovat muun muassa romaanista tyyliä edustava Església de Sta. Coloma -kirkko sekä 1100- ja 1200-luvuilta peräisin oleva Cadellin linna ().
Arsèguelin asutuskeskukset ja niiden väkiluvut vuonna 2007:
Gorkin rautatiet
Gorkin rautatiet () on Venäjän rautateiden alueellinen tytäryhtiö Nižni Novgorodissa (ent. Gorki). 
Vuonna 1961 perustetun yhtiön toiminta-alue kattaa Kirovin, Nižni Novgorodin ja Vladimirin alueet, Mari Elin, Tatarstanin, Tšuvassian ja Udmurtian tasavallat sekä osan Permin aluepiiristä, Rjazanin ja Sverdlovskin alueista, Baškortostanista ja Mordvasta. Se rajoittuu etelässä Kuibyševin, lännessä Moskovan, pohjoisessa Pohjoisen ja idässä Sverdlovskin rautateihin.
Yhtiön keskuspaikka on Nižni Novgorod. Rautatieyhtiön aluekeskukset sijaitsevat Muromissa, Nižni Novgorodissa, Kirovissa, Kazanissa ja Iževskissä.
Gorkin rautateiden rataverkon yhteispituus on 11 873,2 kilometriä, josta pääratoja on 7959,4 kilometriä. Tärkeimmät radat ovat Venäjän päärataverkostoon kuuluvat Moskova–Nižni Novgorod–Kirov ja Moskova–Kazan–Jekaterinburg. Yhtiö osallistuu Sapsan-suurnopeusjunayhteyden rakentamiseen reitille välille Nižni Novgorod–Moskova–Pietari.
Yhtiö kuljettaa vuosittain yli 90 miljoonaa matkustajaa ja lähettää matkaan yli 44 miljardia tonnia rahtia.
Rautatieasemia on 389. Keskeisimpiin asemiin kuuluvat muun muassa
Derbi GPR 125
Derbi GPR 125 on espanjalaisen Derbin valmistama kevytmoottoripyörämalli. Pyörän vuosimalleissa 2005-2008 on Yamaha Motor Companyn kaksitahtimoottori ja vuosimallista 2009 eteenpäin moottorina on nelitahtimoottori.
Derbin moottorina toimii vuosimalleissa 2005-2008 Yamahan kaksitahtimoottori, kaasuttimena Mikunin TM-28. Kulutus on noin 5-7 litraa/100 km. Runko on Benellin valmistama metallinen. Vuosimallissa 2005 etupumput ovat Sebacin valmistamat kun taas vuosien 2006 ja 2007 malleissa ne ovat vastaavasti Marzocchin valmistamat.
Eturenkaan mitat ovat 110/70-17 ja takarenkaan 140/70-17 ja tehtaalta tullessa pyörissä on Pirellin Sport Demon-renkaat. Vanteet ovat Crimecan valmistamat Y-puolaiset. Pyörässä on digitaalinen nopeusmittari ja analoginen kierroslukumittari. Pyörän jarruina on edessä 2-mäntäiset radiaalijarrut.
Vuosimallista 2009 eteenpäin GPR:ssä on päästörajoitusten mukainen nelitahtimoottori
Derbi GPR 125 Racing on kyykkymallinen kevytmoottoripyörä, joka tuli markkinoille vuonna 2005. Pyörässä on vanhemmissa malleissa Yamahan 2-tahtimoottori. Pakoputki kulkee pyörässä penkin alta ja pyörässä on peilivilkut. Vuosimallista 2009 alkaen pyörässä käytetään 4-tahtimoottoria.
Nude-mallissa huippunopeus jää vain hieman pienemmäksi, koska siinä ei ole katteita, mutta kiihtyvyys on pyörissä kuitenkin samanlainen.
GPR:ssä on vuodesta 2009 lähtien ollut 1-sylinterinen 125cc, 4-tahti, 4-venttiilinen, nestejäähdytteinen, DOHC-moottori. Siinä on kahdesta osasta valmistettu alumiinirunko, tehokkaat nelimäntäiset radiaalikiinnitteiset jarrut, epäsymmetrinen takaswingi ja alakatteeseen integroitu pakoputki. Moottori on yksi tehokkaimmista 4-tahti koneista antaen täydet lain sallimat 11kW. Mittaristo vaihtui kokonaan digitaaliseen nestekidenäyttöön, jossa on vaihteen vaihto-valot.
Basegin luonnonpuisto
Basegin luonnonpuisto () on valtakunnallinen luonnonsuojelualue Venäjällä Permin aluepiirissä.
Vuonna 1982 perustettu luonnonpuisto sijaitsee Permin aluepiirin itäosassa Gornozavodskin ja Gremjatšinskin piireissä. Se käsittää Uralvuoristoon kuuluvan Basegin harjanteen, jonka korkein kohta on Sredni Baseg (994 metriä). Seudulla virtaavat Tšusovajan sivujoet Usva ja Vilva. Puiston pinta-ala on 379,6 neliökilometriä.
Basegin luonnonpuisto kuuluu taigan keskivyöhykkeeseen. Kasvillisuus jakautuu kolmeen korkeusvyöhykkeeseen. Alueella sijaitsee yksi harvoista Keski-Uralin koskemattomista pihta- ja kuusimetsistä. Luonnonpuistossa esiintyviä nisäkäslajeja on 50, lintulajeja 184 ja kalalajeja 17. Uhanalaisia lajeja ovat mm. huuhkaja, isokuovi, kalasääski, maakotka, mustahaikara, muuttohaukka, harjus, kivisimppu ja siperianjokilohi. Puiston matkailukäyttö on hyvin vähäistä.
Mescalero
Mescalero on ZZ Topin studioalbumi, joka julkaistiin vuonna 2003.
Basisti Dusty Hill on päävokalisti kappaleessa "Piece". Se on albumin ainoa singlejulkaisu.
Kaikki kappaleet kirjoittanut Billy Gibbons, ellei toisin mainita.
Quorn
Quorn on "Fusarium venenatum" -sienestä valmistetun, lihan korvikkeeksi tarkoitetun sieniproteiinivalmisteen tuotemerkki. Quornin keksijä on tohtori Gerald Solomon. Fusarium venenatum kuuluu punahomeiden (Fusarium) sukuun.
Quornin valmistusprosessissa sienen ravintona on tärkkelys. Kilosta tärkkelystä saadaan 136 g valkuaista, kun kananrehuna kilosta tärkkelystä saadaan 49 g ja naudalle tai lampaalle annettuna 13 g valkuaista. Toisaalta Quornin aminohappokoostumus on lihaa heikompi: ravitsemusneuvoja Mark Gilbertin mukaan Quornia tulee syödä painoltaan noin kaksinkertainen annos esimerkiksi naudanlihaan verrattuna, jotta lihasten rakentumisen edellyttämien aminohappojen saannit annoksista vastaisivat toisiaan. Quorniin lisätään sideaineeksi munanvalkuaista, joten se ei sovi vegaaniseen ruokavalioon. Syksystä 2015 alkaen Suomesta on kuitenkin saanut yhtä vegaanista Quorn-valmistetta, Quorn Nugetteja. Yhdysvaltalainen Center for Science in the Public Interest (CSPI) on epäillyt Quornin aiheuttavan sitä syöville voimakkaita allergisia reaktioita.
Quornista valmistettuja tuotteita on ollut Suomessa myynnissä syksystä 2012 lähtien. Sen kilpailijana pidetään soijapavusta valmistettua teksturoitua kasviproteiinia TVP:tä (texturized vegetable protein) eli soijarouhetta.
Donatas Motiejūnas
Donatas Motiejūnas (s. 20. syyskuuta 1990 Kaunas) on liettualainen koripalloilija, joka edustaa Houston Rocketsia.
Motiejūnas aloitti koripallon Žalgiris-Arvydas Sabonis-koulussa. Hän pelasi BC Žalgirisin eri joukkueissa, joista hänet nostettiin kaudeksi 2007–2008 edustusjoukkueeseen. Motiejūnas debytoi 17-vuotiaana Euroliigassa. Seuraavaksi kaudeksi Motiejūnas siirtyi BC Aisčiain riveihin ja teki joukkueen riveissä 19,9 pistettä ottelua kohden Liettuan koripalloliigassa. Lisäksi hän pelasi Nike Hoop Summitissa. Kaudeksi 2009–2010 Motiejūnas siirtyi monivuotisella sopimuksella Pallacanestro Trevisoon. Kauden 2011–2012 hän pelasi puolalaisessa Asseco Prokom Gdyniassa. Kesällä 2012 Motiejūnas siirtyi Houston Rocketsiin nelivuotisella sopimuksella.
Montereynmänty
Montereynmänty ("Pinus radiata") (myös radiatamänty) on mäntyjen sukuun kuuluva puu, joka on alun perin kotoisin Pohjois-Amerikan Kaliforniasta, missä sitä esiintyy paikoitellen rannikkometsissä Yhdysvalloissa ja Meksikossa. Sen Isla de Cedrosin alapopulaatio on vakaa, mutta muut populaatiot jatkuvasti pienenemään päin. Siksi laji luokitellaan nykyään erittäin uhanalaiseksi.
Montereynmänty on levinnyt viljeltynä hyvin laajalle, sillä se on yleinen puulaji etenkin lauhkeiden alueiden puuviljelmillä. Montereynmäntyä viljellään runsaasti esimerkiksi Chilessä, missä mäntyviljelmien pinta-ala on noin 1,4 miljoonaa hehtaaria. Muita viljelyalueita ovat muun muassa Uusi-Seelanti, Etelä-Afrikka ja Espanja.
Siperian kuvernementti
Siperian kuvernementti (myös "lääni"; ) oli hallintoalue Venäjällä vuosina 1708–1781. Se käsitti koko Siperian ja osan Uralin alueesta. Kuvernementin hallinnollinen keskus oli Tobolsk.
Vuoden 1708 hallintouudistus ei muuttanut Siperian aikaisemmin muotoutunutta kihlakuntajakoa. Vuonna 1719 perustettiin viisi kuvernementtiin kuulunutta provinssia, joiden keskuksia olivat Irkutsk, Jeniseisk, Solikamsk, Tobolsk ja Vjatka. Vuonna 1727 Vjatkan ja Solikamskin provinssit liitettiin Kazanin kuvernementtiin. Irkutskin provinssi sai itsenäisen aseman vuonna 1736. Vuonna 1738 perustettu Isetin provinssi liitettiin vuonna 1744 Orenburgin kuvernementtiin.
Alueen eristyneisyydestä johtuen Siperian kuvernöörillä oli mm. oikeus hoitaa ulkomaansuhteita. Vuonna 1764 kuvernementti nimettiin Siperian kuningaskunnaksi, joka sai lyödä omaa rahaa. Se lakkautettiin vuonna 1781, jolloin alue jaettiin Permin, Tobolskin ja Ufan käskynhaltijakunniksi.
Hanna Kasjanova
Hanna Anatolijivna Kasjanova (o.s. Melnytšenko, , s. 24. huhtikuuta 1983 Tbilisi) on ukrainalainen seitsenottelija.
Melnytšenko oli 16:s Göteborgin EM-kilpailuissa 2006 (5 942 pistettä). Vuonna 2007 hän oli viisiottelun kymmenes Birminghamin sisäratojen EM-kilpailuissa (4 397 pistettä), mutta keskeytti Osakan MM-kilpailuissa. Pekingin olympialaisissa 2008 hän oli 14:s (6 165 pistettä) ja Berliinin MM-kilpailuissa 2009 kuudes (6 414 pistettä). Barcelonan EM-kilpailuissa 2010 hän keskeytti. Istanbulin sisäratojen MM-kilpailuissa 2012 hän sijoittui viisiottelussa seitsemänneksi pistein 4 623. Lontoon olympialaisissa 2012 hän oli kymmenes pistein 6 392. Göteborgin EM-hallikilpailuissa 2013 hän sai viisiottelussa pronssia tuloksella 4 608 pistettä. Moskovan MM-kilpailuissa 2013 hän voitti seitsenottelun omalla ennätyksellään 6 586. Hän voitti maailmanmestaruuden ilman yhtäkään lajivoittoa. Sopotin sisäratojen MM-kilpailuissa 2014 hän oli viisiottelussa seitsemäs tuloksella 4 587 pistettä.
Melnytšenko avioitui kymmenottelija Oleksi Kasjanovin kanssa lokakuussa 2014.
Kasjanova antoi huhtikuussa 2017 positiivisen dopingnäytteen ja sai yhdeksän kuukauden kilpailukiellon ajalle 22.5.2017–21.2.2018.
Painekorkeus
Painekorkeus on ilmailussa käytetty lentokoneen lentokorkeuden mitta, jossa merenpinnan ilmanpaine ja sen muutos lentokorkeuden kasvaessa otaksutaan kansainvälisen standardi-ilmakehän mukaisiksi. Ilmailun koodeissa painekorkeuden tunnus on QNE.
Standardi-ilmakehän merenpinnan ilmanpaine on 1013,25 hPa (1013,25 mbar eli 29,92 tuumaa elohopeaa). Painekorkeutta käytetään ilmailussa lennettäessä korkeilla lentopinnoilla.
Ljudmyla Josypenko
Ljudmyla Josypenko (, s. 24. syyskuuta 1984) on ukrainalainen seitsenottelija.
Hän oli viides 6 416 pisteellä Berliinin MM-kilpailuissa 2009 voittaen maannaisensa Hanna Melnytšenkon kahdella pisteellä. Barcelonan EM-kilpailuissa 2010 hän sijoittui kuudenneksi ja Daegun MM-kilpailuissa 2011 kymmenenneksi. Helsingin EM-kilpailuissa 2012 hän saavutti alun perin hopeaa pistein 6387. Lontoon olympialaisissa hän sijoittui neljänneksi ennätyksellään 6618 pistettä.
Syyskuussa 2013 Josypenko sai biologisen dopingpassin perusteella neljän vuoden kilpailukiellon ajalle 27.3.2013–26.3.2017 ja samalla kaikki hänen tuloksensa 25.8.2011 alkaen hylättiin takautuvasti. Täten hän menetti muun muassa hopeansa Helsingin EM-kilpailuista 2012.
West Streetin metroasema
West Street on Glasgow'n metron asema Tradestonin kaupunginosassa Clyde-joen eteläpuolella Glasgow'ssa. Asema on avattu muun metrojärjestelmän tavoin vuonna 1896 ja uudistettu perusteellisesti 1970-luvun lopulla.
Kaupunkirakenteen muuttumisesta johtuen West Streetin asema sijaitsee nykyään melko harvaan rakennetulla teollisuusalueella ja se on koko metrojärjestelmän hiljaisin.
Vuoden 2008 helmikuuhun asti West Streetin asemalla oli liityntäpysäköintimahdollisuus, mutta siitä luovuttiin M74-moottoritien rakennustöiden vuoksi.
Iryna Sekatšova
Iryna Sekatšova (, s. 21. heinäkuuta 1976) on ukrainalainen moukarinheittäjä.
Hän karsiutui Budapestin EM-kilpailuissa 1998, Sydneyn olympialaisissa 2000, Münchenin EM-kilpailuissa 2002 ja Pariisin MM-kilpailuissa 2003. Ateenan olympialaisissa 2004 hän oli kahdeksas tuloksella 70,40 m, Helsingin MM-kilpailuissa 2005 kuudes tuloksella 69,65 m ja Göteborgin EM-kilpailuissa 2006 jälleen kahdeksas tuloksella 69,08 m. Hän karsiutui Pekingin olympialaisissa 2008 ja Berliinin MM-kilpailuissa 2009.
Hänen ennätyksensä on 74,52 m, jonka hän heitti Kiovassa 2. heinäkuuta 2008.
Promiskuiteetti
Promiskuiteetti kuvaa sosiaalista sukupuolten vapaata yhteiselämää. Yleensä promiskuiteettillä tarkoitetaan yhteiskunnallista tilaa, jossa ei ole avioliittoja tai muita pysyviä sukupuolisuhteita, vaan ihmiset harrastavat seksiä vapaasti eri kumppanien kanssa.
Ihmisten lähimmät sukulaiset simpanssit ja etenkin bonobot elävät promiskuiteetissa: yhteisössä on useita uroksia ja naaraita ja kaikki naaraat parittelevat useiden urosten kanssa ja päinvastoin. Bonobot parittelevat myös saman sukupuolen edustajien kanssa.
Vuonna 2008 yhdysvaltalainen yliopistotutkimus totesi eräiden Pohjois-Euroopan maiden olevan maailman promiskuiteettisimmasta päästä, Suomi ensimmäisenä. Tutkimus mittasi yhdenyönsuhteita, asenteita irtoseksiin ja seksikumppaneiden määrää.
Tutkijoiden mukaan tulokset saattoivat kertoa ”naisten ja miesten promiskuiteetin lisääntyvästä sosiaalisesta hyväksynnästä”. Tähän saattoivat liittyä uskonnollisen paheksunnan väheneminen, naisten aiempaa paremmat tulot, tasa-arvo ja entistä seksuaalisempi populaarikulttuuri.
Keskimäärin miehet väittivät harrastaneensa seksiä useamman kumppanin kanssa kuin naiset.
Yhdysvaltalaisessa tutkimuksessa vuonna 1994 pitkäaikaisessa suhteessa olevista naisista kovin harva oli harrastanut jonkun ulkopuolisen kanssa seksiä viimeisten kolmen kuukauden aikana. Lesboilla luku oli vieläkin alhaisempi kuin heteronaisilla.
80–85 prosenttia ihmiskulttuureista on moniavioisia, mutta niissäkin vain harvalla on useita puolisoita. Useimmat kulttuurit ovat polygyynisiä (monivaimoisia). Monimiehisyys polyandria on sallittua varsin harvoissa kulttuureissa.
Länsimaissa tyypillisin parisuhdemuoto on yksiavioisuus, tarkemmin määriteltynä sarjamonogamia, kahden ihmisen välinen seksisuhde, jollaisia samalla ihmisellä on useita peräkkäin.
Yhdysvalloissa vajaa puolet homomiesten parisuhteista on monogaamisia.
1800-luvulla eräät tutkijat kuten antropologi Johann Jakob Bachofen uskoivat promiskuiteetin olleen ihmiskunnan alkuperäinen tila (”alkukantainen promiskuiteetti”). Tämän käsityksen kannattajat vetosivat siihen, että monissa kulttuureissa sukulaisuus on laskettu pelkästään äidin puolelta ja olettivat tämän johtuneen siitä, että promiskuiteetin johdosta useimmiten olisi ollut mahdollista tunnistaa lapsen vanhemmista vain äiti, ei isää. 1900-luvulla tämä käsitys enimmäkseen hylättiin, mm. Edvard Westermarck, avioliiton historiaan syvällisesti perehtynyt suomalainen filosofi, sosiaaliantropologi ja sosiologi, esitti vahvoja todisteita sen puolesta, että ainakin jo sivistyskehityksen aivan ensi askelilla yksiavioisuus on ollut aivan normaali ja luonnollinen miehen ja naisen välisen yhteiselämän muoto..
Bodyguard
Bodyguard on Mick Jacksonin ohjaama romanttinen trilleri vuodelta 1992. Elokuvan pääosissa nähdään Kevin Costner ja Whitney Houston.
"Bodyguard" kertoo Oscar-ehdokkaana olevasta laulajatähdestä Rachel Marronista (Houston), sekä henkivartija Frank Farmerista (Costner). Marron saa tappouhkauksia, ja Farmer palkataan suojelemaan häntä. Yhteistyö ei aluksi suju, sillä Marron ei pidä Farmerin tarkoista turvatoimista. Lopulta he kuitenkin rakastuvat toisiinsa.
Elokuvan soundtrack "The Bodyguard" myi maailmanlaajuisesti yli 45 miljoonaa kappaletta, joten se on maailman myydyin soundtrack. Elokuva muistettaneen parhaiten Whitney Houstonin tulkitsemasta kappaleesta ”I Will Always Love You”.
Moulay Haddou
Moulay Haddou (s. 14. kesäkuuta 1975 Oran) on algerialainen entinen jalkapalloilija. Puolustajana pelannut Haddou pelasi koko uransa kotimaassaan Algeriassa, jossa hän saavutti muun muassa Algerian cupin voiton 1996, sekä Afrikan Cup voittajien cupin voiton 1997 ja 1998. Haddou edusti myös Algerian maajoukkuetta vuosien 2000, 2002 ja 2004 Afrikan kisoissa.
Lukman Haruna
Haruna Abdulkarim Lukman (s. 4. joulukuuta 1990 Jos) on nigerialainen jalkapalloilija, joka edustaa Fk Astanaa. Pelipaikaltaan Haruna on puolustava keskikenttäpelaaja.
Moderate Starsin ja Global Crystalin akademioissa Nigeriassa jalkapallo-oppinsa saanut Haruna liittyi Monacon riveihin tammikuussa 2008 ja allekirjoitti ammattilaissopimuksen seuran kanssa 25. toukokuuta 2009.
Haruna edustaa maajoukkuetasolla Nigeriaa ja hänet valittiin maan joukkueeseen vuoden 2010 MM-kisoihin. Ensimmäisen maaottelumaalinsa keskikenttämies teki 30. toukokuuta 2010 ystävyysottelussa Kolumbiaa vastaan. Haruna kuului myös Nigerian alle 17-vuotiaiden maajoukkueeseen, joka voitti nuorten maailmanmestaruuden vuonna 2007.
Danny Shittu
Daniel Olusola "Danny" Shittu (s. 2. syyskuuta 1980 Lagos) on nigerialainen jalkapalloilija, joka seura on Englannin Valioliigassa pelaava Queens Park Rangers. Pelipaikaltaan Shittu on keskuspuolustaja ja hänet tunnetaan kovana taklaajana ja hyvänä pääpelaajana.
Shittu aloitti uransa Charlton Athleticissa vuonna 1999. Kahden lontoolais-seurassa vietetyn kauden aikana Shittu ei pelannut otteluakaan Charltonissa vaan vietti aikansa lainasopimuksilla Blackpoolissa ja Queens Park Rangersissa. Vuonna 2002 QPR hankki Shittun itselleen 350 000 punnalla. Nigerialaisen aika ""Ärrissä"" oli menestyksekäs ja neljän kauden aikana hänelle kertyi yli 150 ottelua joukkueessa.
6. elokuuta 2006 Valioliigaan noussut Watford hankki vahvan Shittun joukkueeseensa 1,6 miljoonalla punnalla. Kahden Watford-kauden jälkeen hän siirtyi Boltoniin. Hän siirtyi Millwalliin 20. lokakuuta 2010 puolen vuoden sopimuksella. Hän teki kuitenkin sopimuksen Queens Park Rangersin kanssa 27. tammikuuta 2011 ja palasi siis seuraan, jossa hän on pelannut suurimman osan urastaan. Hän pelasi ensimmäisen ottelunsa paluunsa jälkeen 22. helmikuuta 2012 voitto-ottelussa (2-0) Ipswichiä vastaan. Shittu ei ole kuitenkaan onnistunut saamaan peliaikaa QPR:n noustua Valioliigaan.
Nigerian maajoukkueessa Shittu debytoi 26. maaliskuuta 2002 ottelussa Paraguayta vastaan. Afrikan mestaruusturnauksessa Shittu on edustanut maataan vuosina 2008 ja 2010. MM-kisoissa Shittu nähtiin Nigerian paidassa vuonna 2010.
Samir Beloufa
Samir Beloufa (s. 27. elokuuta 1979 Melun, Ranska) on algerialainen entinen jalkapalloilija. Puolustajana pelannut Beloufa edusti urallaan seuratasolla muun muassa AC Milania, Bastia ja Helsingborgsia.
Beloufa pelaili aluksi AS Cannesin reservijoukkueessa kaudella 1996-1997, kunnes aloitti ammattilaisuransa Italiassa AC Milanissa kaudella 1997-1998. Peliajan vähyyden vuoksi hän pelasi yhden kauden lainassa Monzassa kaudella 1999-2000. Sittemmin Beloufa on pelannut pääosin Belgiassa ja kävi myös Ruotsissa kahden kauden verran Helsingborgsissa.
Beloufa edusti Algerian maajoukkuetta vuoden 2004 Afrikan kisoissa.